**Közösségi szolgálat szervezésével kapcsolatos tájékoztató**

**a Nyíregyházi SZC**

**Tiszavasvári Szakképző Iskola és Kollégiumban**

1. ***A közösségi szolgálatra vonatkozó jogszabály***

**A szakképzésről szóló törvény végrehajtásáról szóló 12/2020. (II. 7.) Korm. rendelet, melynek fontosabb pontjai:**

* **25. § (1)** A szakképző intézmény által használt nyomtatvány

7. a közösségi szolgálati lap

* **28. § (1)** A törzslap

(3) Az egyéni törzslap tartalmazza

f) a közösségi szolgálat teljesítésével kapcsolatos adatokat,

* **30. § (1)** Az oktató a kötelező foglalkozásokról az órarendnek megfelelően naplót vezet.

(6) Az értékelő naplórész

d) a közösségi szolgálat teljesítésével kapcsolatos adatokat tartalmazza.

* **107. §**

(1) A technikumban az érettségi vizsga megkezdésének feltétele legalább ötven óra közösségi szolgálat teljesítése.

(2) A szakképző intézmény feladata és az igazgató felelőssége a tanuló választása alapján a közösségi szolgálat megszervezése és annak teljesítésére időkeret biztosítása. Az osztályfőnök vagy az ezzel a feladattal megbízott oktató a tanuló előmenetelét rögzítő dokumentumokban az iratkezelési szabályok megtartásával nyilvántartja és folyamatosan vezeti a közösségi szolgálattal összefüggő egyéni vagy csoportos tevékenységet.

(3) A közösségi szolgálat keretei között

a) az egészségügyi,

b) a szociális és karitatív,

c) az oktatási,

d) a kulturális és közösségi,

e) a környezet- és természetvédelemi,

f) a katasztrófavédelmi,

g) a rendvédelmi szerveknél bűn- és balesetmegelőzési területen folytatható tevékenység.

(4) A közösségi szolgálat a szakképző intézményben meghatározott munkaköri feladatok ellátására nem irányulhat.

(5) A tanulót fogadó szervezetnek a (3) bekezdés a) és g) pontjában meghatározott tevékenységi területen minden esetben, a (3) bekezdés b) pontjában meghatározott esetekben szükség szerint mentort kell biztosítania. A közösségi szolgálatot koordináló oktató az ötven órán belül – szükség szerint a mentorral közösen – legfeljebb ötórás felkészítő, majd legfeljebb ötórás záró foglalkozást tart.

(6) A közösségi szolgálat teljesítése keretében egy órán hatvan perc közösségi szolgálati időt kell érteni azzal, hogy a helyszínre utazás és a helyszínről hazautazás ideje nem számítható be a teljesítésbe.

(7) A közösségi szolgálat során a tanuló naplót köteles vezetni, amelyben rögzíti, hogy mikor, hol, milyen időkeretben és milyen tevékenységet folytatott.

(8) A közösségi szolgálat dokumentálásának kötelező elemeként

a) a tanulónak közösségi szolgálati jelentkezési lapot kell kitöltenie, amely tartalmazza a közösségi szolgálatra való jelentkezés tényét, a megvalósítás tervezett helyét és idejét, valamint a kiskorú tanuló törvényes képviselőjének egyetértő nyilatkozatát,

b) a naplóban és a törzslapon a kijelölt oktatónak dokumentálnia kell a közösségi szolgálat teljesítését,

c) a szakképző intézmény a közösségi szolgálat teljesítéséről a tanulói jogviszony tanév közbeni megszűnésekor igazolást állít ki két példányban, amelyből egy példány a tanulónál, egy pedig a szakképző intézménynél marad,

d) a szakképző intézmény a közösségi szolgálattal kapcsolatos dokumentumok kezelését az iratkezelési szabályzatában rögzíti,

e) a szakképző intézményen kívüli külső szervezet és közreműködő mentor bevonásakor a szakképző intézmény és a felek együttműködéséről megállapodást kell kötni, amelynek tartalmaznia kell a megállapodást aláíró felek adatain és vállalt kötelezettségein túl a foglalkoztatás időtartamát, a végzett tevékenységeket, a mentor nevét és feladatkörét.

* **2. melléklet a 12/2020. (II. 7.) Korm. rendelethez**

**Záradékok**

42 Igazolom, hogy a tanuló a .../... tanévben ... óra közösségi szolgálatot teljesített

43 A tanuló teljesítette a rendes érettségi vizsga megkezdéséhez szükséges közösségi szolgálatot.

* **4. melléklet a 12/2020. (II. 7.) Korm. rendelethez**

**Irattári terv**

30 B.27. Közösségi szolgálat teljesítéséről szóló dokumentum

1. ***A közösségi szolgálat helyszínei***

A közösségi szolgálat kétféle helyszínen, a Nyíregyházi SZC Tiszavasvári Szakképző Iskola és Kollégiumban (helyben) vagy iskolán kívüli szervezetnél valósítható meg.

* 1. **Helyben ellátható tevékenységek:**

|  |  |  |
| --- | --- | --- |
| **TEVÉKENYSÉG** | **IGAZOLHATÓ IDŐTARTAM** | **IGAZOLÓ SZEMÉLY** |
| diákönkormányzati munka | - verébavató szervezése és bonyolítása maximum 3-3 óra- diáknap szervezése, bonyolítása maximum 4-4 óra- évzáró összejövetel szervezése, bonyolítása maximum 2-2 óra | diákönkormányzatot segítő oktató  |
| iskolai rendezvények alkalmával a helyszín be- és visszarendezése,  | 2-2 óra | a berendezést/kipakolást koordináló oktató és igazgatóhelyettes |
| iskolai rendezvényeken hangosítás | - próba + rendezvény maximum 5 óra (egyszeri) | igazgatóhelyettes |
| iskolai ünnepségeken való szereplés (október 23., Karácsony, március 15.) | - felkészítő foglalkozás maximum 3 óra - előadás: 1 óra | műsor készítéséért felelős oktató és igazgatóhelyettes |
| pályaválasztási kiállítás | - rendezvény időtartama (maximum 3 óra/nap) | a feladattal megbízott oktató és igazgatóhelyettes |
| városi, iskolai műsor szervezése, előkészítése | - felkészítő foglalkozás maximum 3 óra - előadás: 1 óra | feladattal megbízott oktató, osztályfőnök és igazgatóhelyettes |
| osztályközösségben vállalt feladatok | - alkalmanként 3 óra | osztályfőnök |
| iskolai könyvtárhoz kapcsolódó feladatok | - ténylegesen elvégzett munka időtartama | könyvtáros oktató és osztályfőnök |
| az iskola műszaki állapota és környezetének javítása érdekében végzett munka | ténylegesen elvégzett munka időtartama, betartva a törvényi előírásokat | feladattal megbízott oktató, osztályfőnök és igazgatóhelyettes |

* 1. **Külső szervezet bevonásával végezhető tevékenységek:**

Iskolán kívüli szervezet bevonásakor a Nyíregyházi SZC Tiszavasvári Szakképző Iskola és Kollégium és az adott iskolán kívüli szervezet együttműködési megállapodást köt. Közösségi szolgálat teljesítése csak abban az esetben igazolható, ha olyan szervezetnél végezte a tanuló, mellyel kötött a Nyíregyházi SZC Tiszavasvári Szakképző Iskola és Kollégium együttműködési megállapodást. Amennyiben a tanuló olyan szervezetnél kíván közösségi szolgálatot végezni, amellyel az iskolának nincs megállapodása, azt a tevékenység megkezdése előtt jeleznie kell az iskolavezetésnél.

Nyíregyháza, 20203.04.20.